מכבי ראשל"צ ועירוני "חי מוטורס" נס ציונה נפגשו הערב (רביעי) למשחק ההכנה השני ביניהן הקיץ – והפעם ידה של סגנית האלופה הייתה על העליונה, 70:84. אחרי פתיחה פושרת, העבירו חניכיו של גיא גודס הילוך וברחו לניצחון משכנע, על אף חסרונו של דריל מונרו. מנגד, האורחים חסרו את ג'ף וויטי.
ראשל"צ פתחה בחמישייה עם המילטון, דוברת, סווינג, וויליאמס וצ'וברביץ', נס ציונה עם פישר, לימונד, קררה, דן והולוול. החבורה של נדב זילברשטיין לקחה את היתרון בפתיחה וסיימה את הרבע הראשון ביתרון 19:20, אבל סגנית האלופה הפכה עד ההפסקה ל-36:43. המומנטום של המארחים נמשך ברבע השלישי שהסתיים כבר בפער דו-ספרתי, 51:61 וריצת 0:13 במהלך הרבע האחרון קבעה הפרש שיא, 22 נקודות, לפני שנס ציונה צימקה מעט, 84:70 בסיום.
מכבי ראשל"צ: וויליאמס (7-11 מהשדה, 4-8 מהקו, 9 ריבאונדים, 5 אסיסטים) וסווינג (3-7 לשלוש) 18 כ"א, בלייזר 11, אריאל (3-6 לשלוש, 8 ריבאונדים, 4 אסיסטים) והמילטון (6 אסיסטים) 10 כ"א, צ'וברביץ', בלול וטישמן 5 כ"א, דוברת 2. כן שותף: משען.
נס ציונה: לימונד 20 (7-11 מהשדה, 5-7 מהקו, 6 ריבאונדים, 6 אסיסטים), פישר 12, קוק 9, הולוול 7 (9 ריבאונדים), פיטשון וקררה (9 ריבאונדים), אלבר 5, גוט 3, דן 2. כן שותף: שבת.